Mark Krasniqi

Mark Krasniqi (Gllaviçicë, 19 tetor 1920 - Prishtinë, 28 gusht 2015) ka qenë profesor, shkrimtar e akademik.http://botasot.info/lajme/446359/nderroi-jete-akademik-mark-krasniqi/

 Biografia 
U lind në Shëngjon-Kokaj të Graçanicës afër Pejës. Shkollën fillore e kreu në fshatin e lindjes, kurse më 1941 gjimnazin në Prizren. Prej vitit 1941-1943 ka studiuar letërsinë në Universitetin e Padovës (Itali), ne cillin vënd e filloj shkollen qe te bëhet prift, por e nderpreu. E prej 1946-1950 ka studiuar gjeografinë e etnografinë në Universitetin e Beogradit. Më 1945-1946 ka qenë gazetar-redaktor i gazetës Rilindja në Prizren, bashkë me Esad Mekulin e Omer Çerkezin, kurse prej vitit 1947-l949 ka punuar në Radio-Beograd (Redaksia e emisioneve në gjuhën shqipe) gazetar-redaktor. Prej 1950-1961 ka punuar në Akademinë Serbe të Shkencave në Beograd asistent, pastaj bashkëpunëtor shkencor. Ka diplomuar më 1950 në Beograd, kurse më 1960 ka doktoruar në Universitetin e Lubjanës. Prej 1961-1981 ka qenë profesor në Universitetin e Prishtinës, kur pushteti antishqiptar serbo-komunist e përjashtoi nga procesi mësimor. Ka qenë disa herë prodekan e dekan i Fakultetit Juridik-Ekonomik. Ka qenë nënkryetar e kryetar i Akademisë së Shkencave dhe të Arteve të Kosovës, kryetar i parë i Shoqatës së Shkrimtarëve të Kosovës (1970) dhe kryetar i Partisë Shqiptare Demokristiane të Kosovës (1993). Është anëtar i Akademisë së Shkencave dhe të Arteve të Kosovës dhe i Akademisë së Shkencave të Shqipërisë. Ka botuar më se 20 libra shkencorë, letrarë, publicistikë e tekste shkollore dhe ka përkthyer disa romane e përmbledhje poezish nga serbishtja e sllovenishtja në gjuhën shqipe. Mark Krasniqi ishte i martuar me nje grua nga Beogradi, me te cillen e ka nje vajz , Drita, e cilla po ashtu është e martuar me një Serb.

Mark Krasniqi ndër të tjera është edhe autor i pėrmbledhjes së poezive pėr fėmijė "Posta e porositur". autori shkruan poezi për fëmijë dhe të rritur, po ashtu merret me studime shkencore në lëmitë e gjeografisë dhe etnografisë.

Tituj të veprave
Letërsi
 Posta e porositur - Pėrmbledhja e poezive pėr fėmijė
Botime të veçanta
 Mikpritja në traditën shqiptare, 2005 - Prishtinë

Mirënjohjet
 Medalja e Artë e Lidhjes së Prizrenit

Lidhje të jashtme
 Referime 

Kategoria:Shkrimtarë shqiptarë për fëmijë
Kategoria:Gjeografë shqiptarë
Kategoria:Akademikë shqiptarë
Kategoria:Njerëz nga Peja
Kategoria:Lindje 1920
Kategoria:Vdekje 2015
Kategoria:Përkthyes prej rusishtes në shqip
Kategoria:Profesorë të Universitetit të Prishtinës
Kategoria:Anëtarë të Akademisë së Shkencave dhe Arteve të Kosovës
Kategoria:Katolikë kosovarë
Kategoria:Nënshkruesit e Deklaratës së Pavarësisë së Kosovës
Kategoria:Absolventët e Universitetit të Padovës
Kategoria:Absolventët e Universitetit të Beogradit
Kategoria:Shkrimtarë kosovarë për fëmijë